b'\n_START_ARTICLE_\nRichard Mastracchio\n_START_SECTION_\nKoulutus\n_START_PARAGRAPH_\nMastracchio suoritti alemman korkeakoulututkinnon Connecticutin yliopistossa vuonna 1982 p\xc3\xa4\xc3\xa4aineenaan s\xc3\xa4hk\xc3\xb6tekniikka ja tietojenk\xc3\xa4sittelytiede. H\xc3\xa4nell\xc3\xa4 on kaksi ylemp\xc3\xa4\xc3\xa4 luonnontieteellist\xc3\xa4 korkeakoulututkintoa. S\xc3\xa4hk\xc3\xb6tekniikan p\xc3\xa4\xc3\xa4aineopinnot h\xc3\xa4n suoritti _NEWLINE_Rensselaerin teknillisess\xc3\xa4 instituutissa vuonna 1987. Lis\xc3\xa4ksi h\xc3\xa4n valmistui Houstonin yliopistosta vuonna 1991 luonnontieteet p\xc3\xa4\xc3\xa4aineenaan.\n_START_SECTION_\nAstronauttiura\n_START_PARAGRAPH_\nMastracchio valittiin astronautiksi vuonna 1996. Sit\xc3\xa4 ennen h\xc3\xa4n ty\xc3\xb6skenteli Johnsonin avaruuskeskuksessa insin\xc3\xb6\xc3\xb6rin\xc3\xa4 kehitt\xc3\xa4en muun muassa sukkulalento-ohjelmistoja. Lis\xc3\xa4ksi h\xc3\xa4n on toiminut sukkulalentoavustajana ja lennonvalvojana 17 teht\xc3\xa4v\xc3\xa4ss\xc3\xa4._NEWLINE_Ensimm\xc3\xa4isen sukkulalentonsa Mastracchio lensi Atlantiksen kyydiss\xc3\xa4 vuonna 2000 (STS-106). Tuolla lennolla h\xc3\xa4nen toimenkuvaansa teht\xc3\xa4v\xc3\xa4spesialistina kuuluivat toiminta sukkulan laskeutumisinsin\xc3\xb6\xc3\xb6rin\xc3\xa4, robottik\xc3\xa4den ohjaajana sek\xc3\xa4 lastin siirt\xc3\xa4j\xc3\xa4n\xc3\xa4 sukkulasta Kansainv\xc3\xa4liselle avaruusasemalle. Avaruudessa Mastracchio on viett\xc3\xa4nyt 283 tuntia ennen lentoa STS-131. STS-118 -sukkulalennolla Mastracchio toimii toisena teht\xc3\xa4v\xc3\xa4spesialistina. H\xc3\xa4net laukaistiin 5. huhtikuuta 2010 lennolle STS-131.'